
Parlamentul  României

Camera  Deputaţilor

Comisia pentru industrii si servicii






                 Bucureşti, 23.06.2015



                                         
                       Nr.4c-3/201/2015
AVIZ
asupra propunerii legislative pentru modificarea şi completarea art.140 din Legea nr.571/2003 privind Codul fiscal



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru buget, finanţe şi bănci, cu propunerea legislativă pentru modificarea şi completarea art.140 din Legea nr.571/2003 privind Codul fiscal, transmisă cu adresa nr. P.l.x. 468 din 15 iunie 2015, înregistrată sub nr.4c-3/201 din 16 iunie 2015.


Consiliul Legislativ, cu avizul nr.274/25.03.2015, avizează favorabil propunerea legislativă cu observaţii şi propuneri.



Guvernul, prin actul nr.3746/DRP/06.05.2015, nu susţine adoptarea iniţiativei în forma prezentată.



Senatul, în  şedinţa din 10 iunie 2015 a respins propunerea legislativă.



Propunerea legislativă are ca obiect de reglementare modificarea şi completarea articolului 140 alineatele (1) şi (2) din Legea nr.571/2003 privind Codul fiscal, cu modificările şi completările ulterioare, în sensul reducerii cotei standard de TVA de la 24% la 20% şi reducerii cotei de TVA la 9% pentru cerne, produse din carne, legume şi fructe.



Examinarea propunerii legislative a avut loc în şedinţa comisiei din data de 23 iunie 2015.
În urma dezbaterilor, membrii comisiei au hotărât, în unanimitate, avizarea negativă a propunerii legislative.



Prin obiectul de reglementare şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

VICEPREŞEDINTE,
Gheorghe Marin
Consilieri parlamentari,
Viorela Gondoş

